12-09-2014, 09:41 PM نبذة بسيطة عن دورة الطواري الخاصة [gdwl] السلام عليكم ورحمة الله وبركاته حبيت اعطيكم نبذة بسيطة عن دورة الطواري الخاصة بجيزان وبحاول قد ما اقدر اني اذكر كل شي بالتفصيل الممل وان شاء الله تستفيدو لأني انا كنت ادور عن معلومات مفصلة للدورة بس ماحصلت مواضيع تتكلم عن الشي هذا الا ر}وس اقلام فقط بس ان شاء الله اني اكفي واوفي عشان للي بيقدم على الطواري الخاصة تكون عنده معلومات وافية عنها نبدا على بركة الله ،،، طبعا انا دخلت الدورة بتاريخ 1\6 \1435 وان شاء الله تخرجنا في شهر واحد بداية تقديمي كانت في سنة 1434 شهر سنة يعني من بداية التقديم الى قبولي في الدورة سنة كاملة وعلى حسب الواسطة الي معك يمكن تقدم اليوم وبعد اسبوع وانت في الدورة لاكن التوفيق من الله عز وجل هو اساس كل شي. طبعا التقديم ملفات مافي موقع في النت خاص بالطواري فالتقديمات كلها ملفات طبعا اخذو ملفي وقاسو الطول الي طوله اقل من 170 على طول يعطونه ملفه ومع الباب وحتى لو عندك واسطة لازم الطول فوق ال 170 لأن في بداية الدورة تجي لجنة من الرياض وتقيس الطول مره ثانية أما الوزن مايدققون عليه لأن الكرشة بتروح في الدورة غصب عنك والي وزنه ضعيف تحت ال 50 يكون على حسب واسطته يا ينقبل او لا المهم بعد قياس الطول والوزن حددولي تاريخ اختبار اللياقة والمقابلة الشخصية وماطولت يعني اسبوع كذا اختبار اللياقة سهل جدا هي عبارة عن سباق (جري)يقسمونكم على مجموعات كل مجموعة عددها 15 ويبدا السباق لمسافة نص كيلو تقريبا والي يوصل اول واحد يعطونه الرقم الاول والثاني ياخذ الرقم 2 وكذا طبعا انا وصلت اخر واحد رقمي 15 ههههه بعد السباق يجي البشم وتمارين البطن يوقف المدرب قدامك ويخليك تعد بشم 30 مره والبطن 30 مره وكلها سهالات يعني المدربين يتساهلون معك انا ماقدرت اكمل 10 بشم ومع كذا مشو وضعي وبعدها المقابلة الشخصية طقطقة وسواليف مع النقيب الي سوا معي المقابلة يعني ما في لا اسئلة ولا شي الوضع سهل جدا ماخذيت حتى نص دقيقة وقالي روح وانتظر اتصالنا.